סטיב פרנקס

סטיב פרנקס (באנגלית: Steve Franks; נולד ב-21 בספטמבר 1965) הוא תסריטאי, במאי, מפיק וזמר אמריקאי.

ביוגרפיה
פרנקס נולד במחוז אורנג' שבקליפורניה, ובשנת 1991 סיים לימודי תואר ראשון באמנויות באוניברסיטת קליפורניה באירוויין. הוא למד לתואר שני באוניברסיטת לויולה מרימאונט.

קריירה
בשנת 1999 כתב פרנקס את התסריט לסרט "ביג דדי" יחד עם אדם סנדלר וטים הרליהי. הסרט זכה להצלחה קופתית גדולה מאוד, והרוויח למעלה מ-234 מיליון דולר.

בשנת 2006 יצר וכתב פרנקס את סדרת הטלוויזיה "בניחוש חוקר". הסדרה שודרה ברשת USA Network וזכתה להצלחה גדולה, כשבפיילוט הסדרה צפו כ-4.5 מיליון צופים אמריקאים ובממוצע בכל פרק בעונה הראשונה צפו כ-6.2 מיליון צופים אמריקאים. הדבר הפך את הסדרה לאחת הסדרות הפופולריות ברשתות הכבלים בארצות הברית בשנת 2006. הסדרה כללה 120 פרקים ב-8 עונות ועוד שלושה סרטי טלוויזיה באורך מלא. פרנקס אף ביים חלק מהפרקים.

בשנת 2016 היה חלק מכתיבת והפקת סדרת הטלוויזיה "שעת שיא" , שבוטלה לאחר עונה אחת.

קישורים חיצוניים

הערות שוליים

במאי טלוויזיה אמריקאים
מפיקי טלוויזיה אמריקאים
תסריטאי טלוויזיה אמריקאים
זמרים אמריקאים
בוגרי אוניברסיטת קליפורניה באירוויין
בוגרי אוניברסיטת לויולה מרימאונט
אמריקאים שנולדו ב-1965